ઈ.સ.1884 માં મળેલી ઇન્ટરનેશનલ મેરીડીયન કોન્ફરન્સે આવું ધોરણ નક્કી કર્યું.ઈંગ્લેન્ડમાં ગ્રીનીચના 0 રેખાંશ ની પૂર્વ અને પશ્ચિમ તરફ 15 અંશના કુલ 24 ટાઈમ ઝોન નક્કી કરવામાં આવ્યા.દરેક તરફ 12 ટાઈમ ઝોન થયા,જેમની મિલન રેખા સમાન 180 રેખાંશ ને આંતરરાષ્ટ્રીય દિનાંક રેખા ગણી ત્યાં તારીખ બદલવી એવો ધારો પાડવામાં આવ્યો.પશ્ચિમ તરફ જતું વિમાન કે જહાજ દિનાંક રેખા ઓળંગ્યા પછી એક દિવસ ઉમેરે,જયારે પૂર્વ તરફ પ્રવાસ ખેડતું વિમાન કે જહાજ એક દિવસ બાદ કરી દે.પ્રથમ કિસ્સામાં રવિવારના ઉમેરા વડે સોમવાર કરવો પડે,તો બીજા કિસ્સામાં સોમવારની બાદબાકી વડે રવિવાર કરવો રહ્યો